Xitoyning Hangjou shahrida XIX yozgi Osiyo o‘yinlari boshlandi. Foto: Kun.uz Musobaqani yoritish uchun borgan Kun.uz fotomuxbirlari VI asrda asos solingan, mamlakatning sharqiy qismida joylashgan shahar ko‘chalaridan fotojamlanma tayyorlashdi. Shahardagi yashillik va ozodalikni ko‘rib ko‘zingiz quvnaydi. Bir daraxt kesish uchun belgilangan jarima miqdori (50 ming yuan — 83 mln so‘mdan ko‘proq) ham bunga sabab bo‘lgan, ehtimol. Shaharsozlikka o‘zgacha e’tibor qaratilgan. Osmono‘par binolarning yuqori qavatlariga qarayman deb bo‘yningiz og‘rib qolishi hech gap emas, ularni kamera obektivlariga sig‘dirish ham oson bo‘lmadi. Transportlar qatnovi diqqatni tortmay qo‘ymaydi. Avtomobildan kam bo‘lmagan miqdorda har qadamda skuter va velosipedlarni uchratasiz. Pulini to‘lab, velosipedni minib ketsa bo‘ladigan nuqtalar ko‘p. Xullas, hammasi inson uchun. Suratlar muallifi — Muhiddin Qurbonov va A’zamjon Izzatillayev